
KLASA: 334-01-26-01-07
URBROJ: 01-26-02-07
Garčin, 22. kolovoza 2026. godine
Na temelju članka 23. stavka 1. točke 10. Statuta Turističke zajednice Općine Garčin te članka 22. Zakona o turističkim zajednicama i promicanju hrvatskog turizma ("Narodne novine", broj 52/19 i 42/20), a u skladu s Odlukom Turističkog vijeća o načinu popunjavanja radnog mjesta direktora Turističke zajednice Općine Garčin, Turističko vijeće Turističke zajednice Općine Garčin na svojoj 2. sjednici donijelo je 
ODLUKA
o raspisivanju javnog natječaja za imenovanje direktora Turističke zajednice Općine Garčin
Članak 1.
Raspisuje se javni natječaj za imenovanje direktora Turističke zajednice Općine Garčin. 
Članak 2.
Javni natječaj provest će se sukladno odredbama Zakona o turističkim zajednicama i promicanju hrvatskog turizma, Statuta Turističke zajednice Općine Garčin te Pravilnika o posebnim uvjetima koje moraju ispunjavati zaposleni u turističkim zajednicama. 
Članak 3.
Tekst javnog natječaja sastavni je dio ove Odluke. 
Članak 4.
Za provedbu ove Odluke zadužuje se predsjednik Turističkog vijeća.
Članak 5.
Ova Odluka stupa na snagu danom donošenja.
Predsjednik Turističkog vijeća Turističke zajednice Općine Garčin
Josip Vidaković
PRILOG: 
        -Tekst natječaja

KLASA: 334-01-26-01-07
URBROJ: 01-26-02-08
Garčin, 22. kolovoza 2026. godine
Na temelju članka 22. Zakona o turističkim zajednicama i promicanju hrvatskog turizma („Narodne novine“, broj 52/19 i 42/20), članka 23. stavka 1. točke 6. Statuta Turističke zajednice Općine Garčin, Pravilnika o unutarnjem ustrojstvu, organizaciji i sistematizaciji radnih mjesta u Turističkoj zajednici Općine Garčin te Odluke Turističkog vijeća o raspisivanju javnog natječaja za imenovanje direktora Turističke zajednice Općine Garčin, Turističko vijeće Turističke zajednice Općine Garčin raspisuje
JAVNI NATJEČAJ
za imenovanje direktora
Turističke zajednice Općine Garčin
I. Podaci o radnom mjestu
Direktor Turističke zajednice Općine Garčin (1 izvršitelj/ica)
Direktora Turističke zajednice Općine Garčin imenuje Turističko vijeće na mandat od četiri (4) godine, sukladno članku 39. Statuta Turističke zajednice Općine Garčin.
S imenovanim direktorom sklapa se ugovor o radu, uz probni rad u trajanju od šest mjeseci, sukladno Zakonu o radu i općim aktima Turističke zajednice.
Radno mjesto popunjava se u punom radnom vremenu, sukladno Odluci Turističkog vijeća o načinu popunjavanja radnog mjesta direktora Turističke zajednice Općine Garčin.
II. Opis poslova
Direktor Turističke zajednice:
· organizira i rukovodi radom stručne službe,
· predstavlja i zastupa Turističku zajednicu,
· odgovoran je za zakonitost rada Turističke zajednice,
· predlaže Program rada i Financijski plan,
· odgovoran je za izvršavanje Programa rada i Financijskog plana,
· priprema prijedloge općih akata,
· izvršava odluke Skupštine i Turističkog vijeća,
· priprema i organizira sjednice tijela Turističke zajednice,
· upravlja financijskim i materijalnim poslovanjem,
· koordinira razvoj turističkih proizvoda,
· organizira promotivne aktivnosti,
· priprema i provodi nacionalne i EU projekte,
· surađuje s Hrvatskom turističkom zajednicom, Turističkom zajednicom Brodsko-posavske županije, Općinom Garčin i drugim partnerima,
· obavlja druge poslove propisane Zakonom, Statutom i Pravilnikom.

III. Uvjeti za imenovanje
Za direktora Turističke zajednice Općine Garčin može biti imenovana osoba koja ispunjava opće uvjete za zasnivanje radnog odnosa te sljedeće posebne uvjete:
1. ima završen najmanje prijediplomski sveučilišni studij ili stručni prijediplomski studij odnosno odgovarajuću razinu visokog obrazovanja sukladno propisima kojima se uređuje visoko obrazovanje; 
2. ima najmanje jednu godinu radnog iskustva na poslovima za koje je kao uvjet propisan najmanje prijediplomski sveučilišni ili stručni prijediplomski studij; 
3. aktivno se služi najmanje jednim stranim jezikom; 
4. poznaje rad na osobnom računalu; 
5. izradila je i uz prijavu priložila Prijedlog programa rada Turističke zajednice Općine Garčin za mandatno razdoblje; 
6. ispunjava uvjete propisane Zakonom o turističkim zajednicama i promicanju hrvatskog turizma te Pravilnikom o posebnim uvjetima koje moraju ispunjavati zaposleni u turističkim zajednicama. 
Osoba koja u trenutku prijave nema položen stručni ispit za rad u turističkoj zajednici može biti imenovana za direktora ako ispunjava ostale propisane uvjete, uz obvezu polaganja stručnog ispita u roku propisanom važećim propisima. 
Svi propisani uvjeti moraju biti ispunjeni na dan isteka roka za podnošenje prijava na javni natječaj.
IV. Prijava na natječaj i dokazi o ispunjavanju uvjeta
Uz vlastoručno potpisanu prijavu kandidati su dužni priložiti:
1. životopis; 
2. dokaz o stečenoj stručnoj spremi (preslika diplome); 
3. elektronički zapis ili potvrdu Hrvatskog zavoda za mirovinsko osiguranje o radnom stažu; 
4. potvrdu poslodavca ili drugu odgovarajuću ispravu iz koje je razvidno radno iskustvo na odgovarajućim poslovima; 
5. presliku osobne iskaznice ili drugu ispravu kojom se dokazuje hrvatsko državljanstvo; 
6. uvjerenje nadležnog suda da se protiv kandidata ne vodi kazneni postupak (ne starije od šest mjeseci); 
7. vlastoručno potpisan Prijedlog programa rada Turističke zajednice Općine Garčin za mandatno razdoblje; 
8. dokaz o aktivnom znanju najmanje jednog stranog jezika, ako raspolaže odgovarajućom ispravom; u protivnom će se ispunjavanje ovog uvjeta provjeriti tijekom postupka odabira.
9. dokaz o položenom stručnom ispitu za rad u turističkoj zajednici, ako ga kandidat posjeduje.
10. vlastoručno potpisanu izjavu kandidata da prihvaća obradu osobnih podataka u svrhu provedbe javnog natječaja. 
Tijekom intervjua kandidat će predstaviti Prijedlog programa rada Turističke zajednice Općine Garčin za mandatno razdoblje te odgovarati na pitanja Povjerenstva vezana uz predloženi program.
Ako kandidat nema položen stručni ispit za rad u turističkoj zajednici, nije ga dužan priložiti uz prijavu, ali je u slučaju imenovanja obvezan položiti stručni ispit u roku propisanom važećim propisima. 
V. Rok i način podnošenja prijava
Prijave na javni natječaj podnose se u roku od 15 dana od dana objave natječaja, u zatvorenoj omotnici s naznakom „Javni natječaj – direktor TZO Garčin – ne otvaraj“, na adresu: Turistička zajednica Općine Garčin, Kralja Tomislava 92, 35212 Garčin.
VI. Postupak provedbe javnog natječaja
Povjerenstvo imenovano od strane Turističkog vijeća pregledat će pravodobnost i potpunost prijava te utvrditi ispunjavaju li kandidati propisane uvjete.
Kandidati koji ispunjavaju formalne uvjete bit će pozvani na pisanu provjeru znanja i intervju.
Pisanoj provjeri znanja mogu pristupiti isključivo kandidati čije su prijave pravodobne, potpune i koji ispunjavaju propisane uvjete.
Pisana provjera znanja sastoji se od pitanja iz područja značajnih za obavljanje poslova direktora Turističke zajednice, a osobito iz sljedećih područja:
· poznavanje Zakona o turističkim zajednicama i promicanju hrvatskog turizma,
· poznavanje sustava turističkih zajednica Republike Hrvatske,
· poznavanje Statuta Turističke zajednice Općine Garčin,
· poznavanje osnova rada jedinica lokalne samouprave,
· poznavanje izrade programa rada i financijskog plana turističke zajednice,
· poznavanje razvoja turističkih proizvoda, destinacijskog menadžmenta i organizacije manifestacija,
· osnove pripreme i provedbe projekata financiranih iz nacionalnih i europskih izvora.

S kandidatima koji ostvare zadovoljavajući rezultat na pisanoj provjeri Povjerenstvo će provesti intervju radi procjene stručnih kompetencija, organizacijskih i komunikacijskih sposobnosti te predstavljanja Prijedloga programa rada Turističke zajednice Općine Garčin za mandatno razdoblje.
Povjerenstvo sastavlja zapisnik o provedenom postupku i izvješće s prijedlogom za imenovanje koje dostavlja Turističkom vijeću radi donošenja odluke.
Kandidat koji ne pristupi pisanoj provjeri znanja ili intervjuu smatra se da je povukao prijavu na javni natječaj.
Pisana provjera znanja i intervju boduju se. Maksimalan broj bodova, način bodovanja te prag prolaznosti utvrdit će Povjerenstvo prije provedbe postupka te će s njima upoznati kandidate prije početka pisane provjere.
VII. Pravo prednosti pri zapošljavanju
Kandidat koji ostvaruje pravo prednosti pri zapošljavanju prema posebnim propisima dužan je u prijavi pozvati se na to pravo i priložiti svu propisanu dokumentaciju kojom dokazuje ostvarivanje toga prava.
Takav kandidat ostvaruje pravo prednosti pri imenovanju pod jednakim uvjetima, sukladno posebnim propisima.
VIII. Zaštita osobnih podataka
Podnošenjem prijave kandidat daje privolu Turističkoj zajednici Općine Garčin za obradu osobnih podataka sadržanih u prijavi i priloženoj dokumentaciji u svrhu provedbe javnog natječaja, sukladno Općoj uredbi o zaštiti podataka (GDPR), Zakonu o provedbi Opće uredbe o zaštiti podataka i drugim važećim propisima.
IX. Završne odredbe
Nepotpune i nepravodobne prijave neće se razmatrati.
Turističko vijeće zadržava pravo poništiti javni natječaj u cijelosti ili djelomično, bez posebnog obrazloženja.
O rezultatima javnog natječaja kandidati će biti pisanim putem obaviješteni nakon donošenja odluke Turističkog vijeća.
Javni natječaj objavit će se na mrežnim stranicama Turističke zajednice Općine Garčin, na mrežnim stranicama Hrvatskog zavoda za zapošljavanje te na oglasnoj ploči Turističke zajednice Općine Garčin.

